
UN recum în gol un sunet nu dă nici o vibrare, R 
Qi Astfel şi de pe harpă sburând a mea cântare 
Nu poate 'n acest secol să afle un ecou; 
Der tu, de talnici versuri, O! Harpă desmierdată 
Nu "ţI asumbri accentul că dânsul în veci cată 
A fi pentru alţi seceli melodios şi nou! 


II 


Şoptească vântu'm frunze c'ajunge pentru tine, 
Agaţe-se edera de ziduri în ruine, 

Murmure valul mări! c'un sgomotos tumult, 
Séu tremure pe crinuri mărgăritari de rouă 
Şi trestia plăpândă "mlădie-se în două,... 
Tovârăşă, iubită, ce trebuie mal mult? 

UI 


A dimineţii rază cu florile "1 de aur 

Nu preţuieșce oare ma! mult ca un thesaur ? 

Şi vântul cel de seară cu freamătul săi lin 

Nu este armonia din corul nemuririi 

Ce vine së vibreze ca vocea feticiri! 

Oprind pe buze-un gemet şi 'n suflet un suspin ? 


IV 


A! Nouă nu ne pasă de inime 'mpetrite 

De epoce perverse, de suflete 'njosite, 

De secolii în cari! ne naştem şi trăim! 

Planăm mať sus de lume, şi de umblăm prin tină 
Cu sufletele suntem în raze și lumină 

Şi ne începem viaţa atuncea când murim! 


y 


Së fie pe cer soare, orf trăznet și furtună 

Şi ?n ziua cea mal sumbră şi "n noaptea fără lună 
Alunecă pe harpe suflări Dumm zeieşci, 

răsare ?n valuri marea și vântul le îngână 

Şi scuturând de p'aripi a traiului ţărină 

Călcăm peste ori care necazuri pământeşel ! 


VI 


Aţi auzit vr'o dată şoptind printre ruine 
Acele roci multiple ce sbor de taine pline 
Ciocnindu-se de bolta arcadelor sonort, 

Aci tihnite "n tocmai ca unda linişcită 
Ş'aci rEsbunătoare ca marea înăsprită 
Izbindu-se 'n mâniă, cu creștetul, de nori? 


VII 


C’accle voci multiple sunt coarde inspirate 
Ce fac ca să trăsară la tonuri cadenţate 
Chiar firele de iartă din văile adinci !... 
Accente, cari! noaptea, trecând ca o suflare 
Produc acel lung freamăt vuind din depărtare 
Prin scorburile sumbre căscate printre stânci! 


www.digibuc.ro 


LITERATORUL 19 


mamn. 


VII 


O! sunete sublime pătrundeți pân! la mine, 
Şoptiţi-mi fericirea din zilele senine, 

Së re'nflorească âncă juneţea- ml apunând ;.. 

Şi azi sunt flori pe ramuri şi'n ceruri mal e soare; 
Cascade-armonioase și dulci privighietoare 

Şi tel cari! së scutur in vEnturi tremurând! 


IX 


Și astă-zi mat sunt fluturi cu aripi luminóse 
Scăldate ?n praf de aur şi "m petre pretioase 
Ce daŭ ocol luminel din lampe de cristal; 
Şi astă-di cerul varsă pe frunzele pălite 
Dulci picături de rouă în soare poleite 

Când ziua îşi deșiră colanu'! de opal! 


X 


Vëzut’ați către seară o tainică fântână 
Atuncea pe când ziua cu noaptea se îngână, 
Pe când molatic doarme ptriu ’ntr’al s5u vad, 
In cât d'abia s'aude un lin susur de apă 

Şi sgomotul ce "1 face mici picături când scapă 
Intocma! ca atâtea, mărgele care cad? 


XI 


Asemenea, şi viaţa trecând se scurge 'ntr'una 
Şi dilele frumoase cad una câte una 

Intr'al eternității abys ne-ţermurit ; 

Colanul poeziei tot astfel së deşiră, 

Poetul naşce, cântă, iubeşce, së inspiră, 

Și Harpa coronează mormântu'l înegrit ! 


XII 


Răsună a mea Harp së sbor în alte sfere, 
Së las departe 'n urmă plăcerile-efemere, 
Së mă ridic de-asupra acelor nori de-atlaz, 
Së merg pênë 'n eterul cu lacrime din stele, 
Şi së 'nt6lnesc în cale-'mi cometele rebele 
Iar raze purpuroase së "m! pue pe obraz! 

Noii ânger,— de-ai vrea aripi s&'m! dať, —eùŭ aşiil străbate 
Cu tine împreună mal sus d'Eternitate! 
Aşii înhăma la earu-'mi planetele pe rind, 
M'i-așiii ride şi de oameni și de Dumnezeire, 
Aşiii fi maï r&ă ca Iadul, mal bun ca o zimbire, 
Ș'aşiil face-o lume nouă din tainicul mei gând! 

Al. A. Macedonski 

1879, 


—— 


CRONICA 


Economia e bună, dar nu prea! 

La lyceul Såntul Sava clasa V-a posedă aproape o sută de școlari. 

Programele sunt imense. 

Clasele sunt atât de numeroase în cât nu e di în care școlarit së nu aibă cinci 
clase, şi într'unele qile acest număr se mai măreşte încă. 

Legea cere ca profesorul së dea o notă lunară la fie-care şcolar, adică së in- 
trebe pe fie-care şcolar în fie-care lună. 

Neputinţa profesorilor e vădită, 

Neputinţa şcolarilor de a fi în regulă la toţi profesori! e vădită, căci el nu aŭ 
de cât seara liberă pentru meditaţie. 

Legea prescrie numărul de 50 de şcolari maximam pentru fic-care clasă. 

Şi la Mateiii Bassarab acest număr este întrecut. 

O asemenea aglomeraţie de externi e vătămătoarc și pentru sănătate şi pentru 
disciplină. 

Dar e şi mai vătămătoare pentru studii. 

Profesorul nu poate sci ce lucrare dă fie-care; el este redus a-și face clasa ca 
un fel de curs. 

Studiile suferă de acâstă stare. 

E necesitate de a se crea la vrun gimnasiii o clasă a V-a, sei o divisiune la 
unul din ambele Iyceuri. 

Nu e necesitate de a se înfiinţa chiar de acum un lyceŭ întreg. Statul are dar 
mijlocul de a face numai cheltuiala strict necesară, dând un suplement de plată 
acelor profesori de clasa a V-a care vor primi să facă clasa în divisiunea, cea nouă: 

Ministerul nu va pune catedrele la concurs de cât atunci când va fi necesitate 
de a înfiinţa clasa a VI-a ; va fi de sigur necesitate peste câţi vaani ; pentru azi, ne măr- 
ginim a spune Camere! că înainte de a se gândi la Facultăţi, cată să se gåndéscă 
la lycee şi gymnasie. 


www.digibuc.ro 


LITERATORUL 21 


Vom ma! ar&ta ministrului, Camerei şi ţerel întreg, multe boale de tămăduit 
în instrucţiune, multe progrese de făcut. 

Pentru azi ne mărginim la această cerere atit de importantă: 0 nouă clasă 
a V-a, B. Florescu. 


SECERISUL 


Iacă vin, vin pe costiş 
Fetele la seceriş ; 

Pe zevelci ele port fluturi 
Şi pe buze dulci struturi, 
Pe cosiţe, mândre fiori 

Si în sin scumpe comori! 


Iacă vin, vin de pe vale 
Dragi flăcăi într'a lor cale; 
La urechi, spice de grîù 
Și basmale roşil ?n briu! 
Port brăcire ’n şase iţe 

Şi cămăși numai altiţe! 


Iacă viu, vin din câmpil 
Şi ciobani cu oichif vii, 
Vin şi cântă din cavaluri 
De r&sună văi și dealuri, 
Iar sunând din clopoței 
Le-auzi turmele de miei! 


Iacă vin, vin din oraşe 
Dorobanţi voinici cât şase, 
Şase Turci ori Ungureni, 

Ori cât zece Lipoveni! 

Eï port pene în căciull: 
Dragi la chip, la mers fuduli! 


Las së viš, viä toţi, 
Că ni “să fraţi, copii, nepoți, 
Së se ?ntindă horă mare 
Chiar de-ar trece de hotare! 
Și së joace, joace ?n griu, 
Pên’ la coapse, pân! la briu! 
Al. A. Macedonski. 
1878. Sept. 1 Bucuresci. 


a De T -æ 

TIPURI DISPARUTE 


II 
C ĂIMĂ'TA RUI 


— Dute la kyr Năstase, zicea până acum vre-o doub-zeci de 
ani boierul, ori neguțătorul, celei mai credincioase slugi ce avea, 
când sfîrșea paralele. 

Si sluga, să ducea la Kyr-Năstase, cu răvaş ori fără, şi se 
întorcea în tof d'auna cu parale. Şi maï toate județele aveau câte 
un asemenea Kyr Năstase. 

Pe cel pe care lam apucat eu, îl țiu minte scund și cam roş- 
covan, purtând jiletcă albă cu nasturi de mărgean roșu și cu lanț 
de aur, gros și lat, pe după git în jos. 

Lua duot galbeni maï mult peste dobânda pravilnică, care era 
de zece la sută pe an, și toată lumea îl zicea Kyr Năstase-Că- 
mătarul, și zicea co să se aleagă prafu de casa şi de copil lui. 

Era mare încrederea în vremurile alea; căci nu së afla boier, 
neguțător, or! moşnean, să 'şi puie amanet petecul de pământ pe 
care il dedese Dumnezei, pentru a să duce să ia bani cuîmpru- 
mutare... Necum së 'și ia cine-va ciasornicul de la brâu, ori cer- 
ceii din urechile nevestii, ca së se ducă së "1 zălojească în tirg, 
ca 'n ziua de astă-zi! 

O! Doamne!... Dér şi cât de cinstiți erat ómeniľ, și cum se 
sprijineaii toți între dânşii, pentru .a nu' cădea ori în necinsturi, 
ori pe mâna cămătarilor ! 

Și find-că aveau să trăiască cu toții împreună, elîșiziceau că, 
dacă astă-qi joacă ursul la poarta unuia, mâine pâte să joace şi 
la poarta altuia!... Si së ajutau între dânșii şi orfani! nimărul nu 
rămâneau pe drumuri flămânzi... 

lar cămătarii nu făceau stărurile de astă-zi, că de să obrăs- 
niceau, mi ți I puneau binișor la locul lor, și boier! şi neguță- 
tori, făcându "1 să nu maï fiă primiți în nici o casă, și lăsândut 
să se prăpădească în urgia și blestemul tutulor, după cum s'a pră- 
pădit și Kyr-Năstase, pentru, că îndrăznise să ceară zălog unul 
fecior de oameni din teapa neguțătorească. 

Că era mare ruşine pe atunci pentru ăl de'și punea ceva ză- 
log, și era destul së se ceară numal o asemenea zălogire, pentru 

a să pune opinca necinstel pe obrazul ălu! de era întrebuințat de 


bani... 

Intro seară de iarnă, Kyr Năstasc sta la gura sobei, cu ciu- 
bucu 'n gură şi cu scufu în cap. 

Afară sufla groaznic crivățul, și poleiul țâcănea, țăcănea mereii, 
picurând pe geamurile îngheţate. 

Zang, zang.. să auzi oprindu-se la poartă o saniă. 

Kyr Năstase își luă de grabă în umeri scurteica cu faţă de 
tibet verde, și deschise uşa. 

— Sluga dumitale, Kyr Nâstase, îl zise atunci un voinic ca 
de vre-o două-zeci şi patru de ant, ce să urcase în prispa casel, 
Mi-e nevasta în facere şi am venit să 'mi dal vro miă de leï cu 
împrumutare, că n'am o para chioară în toată casa. 

— Lesnel... Kyr Stancule!... Dér zău, nu mě 'ncumet;,.. tre- 
burile nu "fi merg bine cu boiangeria, și... 

În prispă era 6asă frig şi Kyr Năstase Cămătarul intră înă- 
untru, dimpreună cu Kyr Stancu boiangiul. 

Acolo: 

Mš Kyr Năstase 'n sus, më Kyr Năstase n jos, fil om de o- 
meniă Kyr Năstase, nu te face, nu te drege, bre Kyr Năstase, și 
tura, și vura, toate fură de giaba... 

Cămătarul rămânea de piatră, neînduplecat. 

In sfîrşit, după multă logoriseală, Kyr Năstase să hotărt săi 
spuie că poate c'ar găsi nescai-va bani pe fundul lăzi, dacă ar fi 
cum-va la mijloc vrun amanet ceva. Si pentru că vorba amanet, 
o auzi rostindu-ţi-se numa! atunci când ești ajuns la aman, nu 
să sbirli bietul Stancu-boiangiu, tocmai atâta pe cât sar fi sbirlit 
de i-ar fi pomenito Kyr Năstase în alte vremuri, ast-fel că ajun- 
gând la învoială, plecă şi së întoarse peste o jumătate de ceas cu 
următoarele lucruri, pentru a le zăloji cămătarului; lucruri a căror 
catagrafiă o voii da aci, spre a së vedea la ce ananghe trebuie 
să fi fost Stancu-boiangiu, pentru ca să se hotărească pe vremea 
aia së pășească la un asemenea fapt. 

Eat'o: ea e întocmai precum au gisito prin hărtil scoborttorii 
lui Stancu-boiangiul: 

Dopia (1) lucrurilor zolojite de mine, Stancu-Botangiul, la anu 1849 
(eatu de la Cristos) în 19 ale lunet luz Ghenarte. 


(1) „Dopia: însemnează ad-literam, dublă, soi îndoită; această, expresiune 
së înţelege aci astfel: „Indouita, însemnare a lucrurilor zălojite,* ete. 

I. O rochiă de satintur (1) 1ucrata anevato (2). 

II. O malotea (3) de ghermesut (4) ciadiriu (5) îmblănită cu 
sangeap (6). 

JII. O perechie de paftale (7) de argint suflate cu aur, având 
pe fie-care 15, adică cinci-spre-zece, petre de peruzele, la mijloc cu 
câte un bob de mărgăritar, adică cu câte unu. 

IV. O roche de cors(8) pembe, cusută în flori de fir; o altă 
rochiă de belacoasă(9) lucrată în mucavale (10). 

V. O perechie de sfejnice de argint şi o brăţa cu piatră mare 
de zamfir (11). 

Trecu o lună. dou... der când, atât neguţătorii cât și boerit a- 
flară de urmarea cămătarului atuncea când văzuse pe boiangiu cu 
cuțitul de gît, să legară toți ca să 1 prăpădească şi întrun an 
de zile, nu maï mult, kir-Năstase, ajunse de nu maï avea după 
ce bea apă. 

El, odată gras şi roșcovan, era acum gârbov și uscat!.. Nu 
mai purta jiletcă albă cu nasturi de mărgea roșu, nici lanţ de 
aur, gros şi lat, pe după git în jos! 

Si copil lui, goi puşcă, cerșeau prin tinda caselor, şi 1 mu- 
riră unul câte unul până la ăl din urmă. 

In sfîrşit, într'o noapte de iarnă, pe când Kir-Năstase, căzut 
la lungsre, tremura într'o cocioabă de casă, prin viforul care su- 
fla groaznic afară şi prin sgomotul poleiului care țăcănea, țăcănea 
mereu, picurând pe geamurile înghieţate: 

Zang! Zang! i să păru în frigurile boalei că aude oprindu-se 
la pórtă o saniă. 

Kir-Năstase să sculă, își luă de grabă în umeri scurteica, a 


(1) „Satintur*: Satin de Tours; adică atlaz din oraşul francez Tours. 

(2) „Lucrată anevato* lucrată cu un fel de broderii. 

(3) „Malotea*: Mantelul Damelor de atunci. Maloteaua era foarte lungă şi bogată. 

(4) „Ghermesut*: un fel de moar; stofă în mătase și bumbac. 

(5) Verde ca paiul griului. 

(6) „Sangeap:* blană cenușiă şi delicată ca puful, pe care damele o portă 
şi n ziua de azi ca garnitură de git, de mânici şi de mangon. 

(7) „Paftale:* Cătărămi de cordon. 

(8) „Bochiă de cors:* Rochii de cors së numian cele făcute dintr'un fel de 
mătase de Corsica, broșată cu florf de fir. 

(9) „Belacoasă:* Stofă tot de mătase numită „belle Écosse.“ 

(10) Mucavale: Broderii de matase pe carton, reprezintând flori, paseri flu- 
turi, etc. Mucavalele sč aducea de la Constantinopol. 

(11) Saphir. 

cărei față de tibet verde cădea încoaci și încolo sdrenţuită, şi des- 
chise ușa... 

A doua zi îl găsiră mort în prispa casel. 

Ast-fel era cămătagul din vechime; dar ast-fel cum era şi tot 
îl bătea Dumnezeŭ; “căci oamenii trăiau patunci în frica lui, și 
să sprijinea între denşii, iar nu së mâncaii ca câinii... 

i Al A. Macedonski 


ELEGIE 


Viaţa mea, îu lungi suspine, fuge ca un vis ușor 
Şi nici lacrămi nici regrete n'o maï pot opri din sbor! 
ară steaua. soartel! mele merge ca së străluciască 
Sus în cer së 'mi lumineze astă cale pământească ! 


P'ale morți! aripi negre al meu suflet întristat, 
Către cerul plin de flacări, sboară, sboară ne'ncetat ! 
Më duc unde Primăvara nici o dată nu dispare, 
Unde nu e nici o urmă de dureri saŭ întristare; 


Unde focu-atâtor inimi ce aŭ perit ca năluciri 
Adre far'u se maï stinge, promiţându-mi fericiri! 
Şi în urmă-mi nu rčmâne nici o mână 'ndurătoare 
Së brăzdeze-un loc funebru ca, să semene vre-o floare! 


Ensă toamna, dupe moarte, pe mormâatu-mi solitar 
Va svârli puţine frunze, să] acopere măcar; 

Şi atuncea călătorul oprind pasul stu, în noapte, 
Va 'ngâna o rugăciune cu-ale vênturilor şoapte. 


Th. M. Stoenescu. 


STUDII LITERARE 


I 


5 


Despre Poesia deseriptivå 


Ce este poesia descriptivă? Această cestiune are trebuință 
de oareși care lămuriri, căci, afară de poezia dramatică, care tră- 
ește numai prin acțiune, ori ce gen de poezie cere deseripțiuni; 
şi aceasta este adevărat chiar de poemul epic, care reclamă atâta 

acțiune. Să fie cel care cântă Virgiliu, Homer, Dante sti Camotns, 
el nu va putea face un pas în subiectul săii fără a descri. Unul 
ne va arăta tumultul taberilor şi al bătăliilor, mânia lut Achile, 
durerea lui Priam, cel-alt Troia în fiacări, noufragiul lui Eneas, 
durerea Didonei, gloria Romei; un altul Infernul, ast-fel cum li 
concepe, cu chinurile sale îngrozitoare, eterne, Paradisul cu ferici- 
rile sale mystice; un altul India descoperită și numele portugez 
dus până la estremităţile pământului. Lafontaine ne va arăta cur- 
tea regelui leii şi șiretlâcurile vulpe celei meştere. Horațiu ne 
va depinge societatea timpului săi, Alecsandri lungul şi tristul 
convoiŭ al nenorociţilor trimiși în Siberia, Bolintineanu figurile 
eroilor români / Fie care va fi un pictor fiind un poet. Dar dacă 
ori ce pqezie este în general o pictură, cum înțelegem aplicațiunea 
acestei vorbe de PE la un gen particular? cum să 
concepem ca un poet sš reclame pentru un singur gen dreptul și 
meritul de a face pictură? Dacă considerăm care sunt condițiu- 
nele generale ale poeziei, această cestiune va fi deslegată; să ve- 
dem ce lipsește geniul curat descriptiv ca să fie demn de nu- 
mele de poezie şi vom recunoaşte tot o dată că aparițiunea a- 
cestui gen este caracterul şi semnul cel mal ne înșelător al deca- 
denţei literare. 

Poezia, precum se înțelege din însu: și numele sii, este o creaţiu- 
ne. Să scrie poetul o operă lungă ca un poem epic sei mici bucăţi 
lyrice, trebue ca el să creeze, adică să esprime, sub o formă per- 
fectă, un simţimânt seă o situațiune adevărată, și tocmai aceasta 
ne interesează în poezie. Poetul se adresează la oameni; trebue 
dar ca în opera lui să vedem séŭ cel puţin să simțim pe om. 
Și maï trebue 6ncă ca totul să fie adevărat întro poezie. 

Aceste două legi se aplică nu numai la poeții epici şi tra- 
gici, dar chiar acelui care-și propune de a nu cânta decât natura. 
Precum acel care ne represintă cu penelul unii paysagiu, trebue 
să știe să esprime un simțimânt în tabloul sěŭ, tot așa poetul ca- 
re-m! va depinge o pădure, mă vs, lăsa rece dacă se mulţumeşte 
de am-ï arăta grosimea arborilor. Sunt om, am simţire; îmt trebue 
simțimânt în versurile tale, o poete. Vorbeşte-mi dar de umbra răco- 
ritoare, de rîul ce murmură, de cântul păsărilor în frunziș, vor- 
begte-mi de visurile tale, de femeia ce iubesci, séŭ chiar de veci- 
nicie, séŭ chiar de Dumnezeii. Când Lamartine depinge pe plu- 
Sari, simțimentul ce pune poetul în descripția sa face că-mi place 
un tablou care, de ar lipsi simțimântul, mar lăsa în nepăsare. 

In general ânsă poetul care face poezie descriptivă are un ca- 
racter care'Y este particular: n'are simțimânt. Ceea ce pretinde el, e nu 
de a ne împărtăşi ideile ce deşteaptă într'ânsul vederea unui fru- 
mos stejar, ci de a ne spune câte ramuri are. El are ochii pen- 
tru a nu vedea; amënuntele '] absoarbe, şi se crede poet, şi âncă 
mare poet, când a învins o dificultate de versificaţinne, când e 
găsit o circonlocuțiune mai mult s6i mai puţin fericită: întrun 
cuvânt, triumful poeziei descriptive este descrnpțiunea jocului de 
şah de Delille. O marele cap de operă în adevăr de a fi închis în câte- 
va linii de două-spre-zece silabe regi, regine, turnuri şi nebuni! 

Poezia curat descriptivă se depărtează în adevăr de marele 
izvoare ale poeziei, de simțimânt, pentru a se închide în lucruri de 
nimic. Iï lipseşte izvorul veţe! şi sub influenţa sa literatura se pă- 
leşte, lăngezește şi moare. 

Dar cum oare poate să ajungă o literatură întrun asemenea 
grad de amorțeală în cât să numa! găsească un simțimănt de expri- 
mat? Nu ajunge la această stare de cât cu încetul, conrupându- 
se zi cu zi gustul publicului și al autorilor prin puterea ascunsă 
şi neînlăturabilă a lucrurilor. Epoca plină de sevă şi de tărie ex- 
suberantă care a produs pe un Ronsard, un Marot, un Regnier, 
a fost urmată în Francia de o alta în care gustul s'a format. De la Mal- 
herbe la Boileau, autorii nu fac de cât a curăți limba şi chiar a o 
sărăci. EI ajung ast-fel la o maiestate necunoscută autorilor prece- 
dinți; lucru bun, maiestatea ne fiind de cât amplitudinea forței. 
Dar âncă este şi mult pedantism; legile sunt severe; nimeni nu 
se gândeşte a se depărta de dânsele. Se dă vitării marele princi- 
piu literar: la timpuri noul, legi noul. Capo-d'operiie se îmulțesc. 
Nimeni! nu îndrăznește a lupta cu marit magiștri. Cum să esprime 
cin3-va gelosia după Hermiona, amorul de mumă după Andromaca. Au- 
torii caută simțimânte stranii, şi bunul simț al publicului se os- 
teneşte in curând de asemenea lucruri. Nu mai rămâne nimic de 
zis; ce vor face autorii? descripțiuni, adică vor vorbi pentru a 
nu zice nimic, și vom avea poeme despre diferitele timpuri ale 
anului. Forma lor e perfectă, 


Mais je ne sais pourquoi je biille en les lisant. 


Tot ast-fel se petrecuse lucrul pentru vechia poezie franceză. 
După marele poeme epice despre Alecsandru, Arthus şi Carol-cel- 
Mare, veni poezia descriptivă și Romanul Rosel. In Grecia.după 
Sophocle, Euripide, Teocrite, veniră: Bion, Moschus, ne înţelesul 

Lyeophron şi acel poet care pune întro tragedie pe unom care nu 
ştie să citească și ni'l arată descriind forma literilor care compun numele 
lui Theseu. Tot așala Roma după un Virgiliu, un Horaţiu, un Ju- 
venal, un Pers, ajungem la acea obscură mulțime de poeți care 
cu încetul ne conduc la..... Venatius Fortunatus. 

Forma nu trebue negleasă, fireşte, dar tot o dată nu trebue 
cultivată pentru ea 6nsă-și: în acest cas ea ucide fondul, şi dacă 
autorii n'a bărbăția să sdrobească acea formă moartă, sâii cel 
puțin de a-i reda viață prin întroducerea unor idei nouă, unor 
simțimânte adevărate, ei condamnă literele a peri de inanitiune. 
In contra literaturei de formă fără simțimânt sa aridicat Jean- 
Jacques Rousseau, care a reintrodus în literatură simțimântul na- 
turei; la urmat Bernardin de Saint-Pierre, André Chénier, Châ- 
teaubriand, Lamartine, şi cu toate astea literatura năbușită, nu 
avea viață, perea, dacă Victor Hugo nar fi venit să se inalțe in- 
contra nulităților, să sdrobească versul maiestos al clasicismului, să 
reintroducă simțimântul şi culoarea locală; ni se pare ânsă că în 
romanț maï cu seamă, din însă-și leacul a reeşit o nouă boală. 
Culoarea locală a condus cu încetul pe Francezi iar la deseripţi- 
une. Fie-care autor caută o nota nouă și se mulțumește cu dânsa 
în tot cursul vieței lui. Influența lui Theophile Gauthier, mare 
descriptiv, a produs maï cu seamă acest efect dezastros, 
Chiar acţiunea, autorii de romanțe și poeţii francezi de azi o i- 
neacă în descripțiuni. Publicul se osteneşte iute de monotonie, şi 
cum autorii nu ştii a se reînoi, cu încetul ori ce autor noŭ a 
căutat ca vibrațiunea notei sale să fie malresunătoare. Ast-fel Fran- 
cezil aŭ căzut în escesurile realismului. .Ast-fel se esplică succe- 
sul unor scrieri anti-estetice ca l'Assommoir, de un autor care a 
probat că poate face lucruri maï frumoase de cât a ne arăta pe 
un bețiv care.... Nu, mi-e rușine a spune ce face. Să sperăm 
&nsă că din escesul bralei va eşi leacul, că o criză bine-făcătoare 
se va produce, și Geja ni se anunciă că oamenii de gust din 
Francia se prepară a strivi scoala cea nouă sub povara păcatelor 
sale. Lucrul e bun, dar un cap-d'operă ar sluji mai mult cauza 
bunului gust de eât o sută de critici. Curioasă opiniune întrun 


critic! Nu-i așa? 
B. Florescu, 

REVISTA TEATRALA 


De toate avem lipsă la teatrul nostru, toate sunt de creat, şi may 'nainte de 
toate repertoriul. Ca së avem actori trebne së se dea piese bune. Căci nu toate 
piesele pot fi folositoare actorilor, când Teatrul unei naţiuni! este Encă în faşă. 
Câţi din actorii nostri cunosc oare moravurile franceze și tipurile diferitelor clase 
ale societăţei acestei națiuni? Cum ar putea interpreta actorul un caracter de care 
nu are nick idee ? 

Sunt două feluri de simţimânte în arta dramatică : simţimânte omenesci comune 
tutulor oamenilor din ori-ce ţară şi din ori-ce timp, şi simţimente particolare ale 
unei clase dintr'o ţară şi dintr'un timp dat. ` 

Lăssând pentru un moment la o parte cestiunea traducerilor şi localizărilor, 
credem că direcţiunea, teatrului ar trebui së aleagă piese care exprimă simţimânte 
pe carii actorii pot së le simţă saă p. care le-a vëzut esprimate. 

Le Testament de Cesar Girodot saă Moștenitorii de Bellot și Villetard, tra- 
dusă de d. C. I. Stăncescu, este una din acele piese, care pune pe actori în ne- 
putinţă de a o represinta bine, tocmai fiind că sunt tipuri speciale societăţe! fran- 
ceze, 

Së luăm personagele și să vedem ce esprimă ele. Cele maï grele de interpretat 
sunt : Isidor, Langlumeau şi Lehuchoir. Isidor este "nainte de toate burgezul fran- 
cez, cu micele sale pasiuni, pisme, şi cu calităţile burgezimei degenerate în de- 
fecte. — Trei sunt elementele acestui caracter: Isidor este burgez, este prost, 
este pizmaș. 

El este o fiinţă nenorocită, urită, care devine uricios fiind că este prost şi 
lipsit de avuţia inimeï. Burghezul gentilom al lui Moliere, e tipul burgezimei din 
or ce timp: în Isidor domină nu numai caracterul de particularitate al burgezulut 
francez din secolul al XIX-lea, dar și un caracter de individualitate bine pronun- 
tat, şi pentru ca actorul să poată face să reiasă cea ce este individual în Isidor, 
trebue să cunoască ântâii bine caracterul general al burgezului francez din seco- 
lul actual. Şi D-nu Jourdain din Burgezul gentilom, şi Isidor din Moștenitorii 
sunt ridiculi; dar pe când Moliere arată numai maniile D-lui Jourdain, autorul 
piesei de care e vorba ne arată conruperea simţimântelor; dar amëndoï sunt foarte 
serioşi și ceea ce ne face să ridem este în piesa lui Moliere ridicolul maniilor; 
în Moștenitorii caracterul cel mic și prin urmare ridicol al lui Isidor. 

Cu cât sentimentele lui Isidor sunt maï mici, mai proaste, cu atât el este 
mai serios. Scena principală este acea cu fratele săi. Isidor este nervos, şi adăo- 
gându-se la nervositate prostia sea, el spumâsă de mânie fără nici o rațiune serioasă, 
ajunge la o iritaţiune, la o crispaţiune nervoasă care tocmai ne face së ridem. 
Caracterul de seriositate şi de iritabilitate al lui Isidor, nu a fost îndestul de 
accentuat. 

Când Isidor zice: înainte de a te atinge de nevasta mea va trebui së trecă 
peste cadavrul meu, ridicolul constă tocmai în seriositate, în nebunia de a spune 
o frază atât de mare pentru un lucru de nimic, când nu e un adevărat pericol. 
Autorul chiar a pus între parenteze aceste vorbe, care ar fi trebuit ca së conducă 
pe actor: „Il le provoque du regard et du geste“ Ce are a face acea învârti- 
tură de picior care face rolul mucalit? In scena cu Felix nu a fost destulă exaspe- 
rațiune. Numa! de la d. Millo putea publicul să primească o așa de falsă interpre- 
tare a caracterului, interpretare &nsă în care d. Millo a pus talentul său cel mare. 

Cum putea d. Panu së ne represinte pe ţăranul din Pontivi? Nu că La jucat 
rău, dar nu este ţăranul din Pontivi pentru singura rațiune că n'a putut observa 
în realitate pe ţăranul francez. 

D-l P. Velescu în rolul lui Lehuchoir ne-a mulțumit. Dar nică d-lui nu ne-a 
redat în tot pe industrialul puţin scrupulos ce cste represintat prin Lehuchoir. 
Ne-a dat mal mult un om viclean, de cât typul de care vorbim. 

In vorba sa: „Voru avea palatul industriei», în Francia simţeai pe întregul 
pe 'sonagil ; ne aducem aminte că actorul alergând să chieme pe Lucian, se oprea 
de o dată la ușă şi întorcându-se spre public, arunca cu o bătătură în palme, şi 
cu o voce care de şi surdă resuna, această din urmă frasă. 

Felix a fost bine jucat de D-l N. Hagiescu, dar acest personagiu în teatru 
- francez este representat cu mult mal betrân de cât cum s'a interpretat aci. 

D-l Gr. Manolescu a făcut tot ce se putea face dintr'un rol aşa de ingrat ca acela 
al lui Lucian. ; 

Massias, bătrânul amic al lut Cesar Girodot, e prea tânăr pe scena noastră 
pentru a primi confidenţele Paulinei. Massias este centrul acelui curent de simți- 
mente nobile şi delicate care există în piesă, și care explică vorba către Ortenţia: 
„Copilul perdut s'a regăsit“, curent care nu s'a stabilit între actori şi public, 
şi cu aceste cuvinte face contrast Lehuchoir, Langlumeau şi Isidor. 

La bonhommie, dică un caracter dulce, dar eminamente onest cu indulgenţa unui 
bătrân, cu un spirit muşcător dar nu reutăcios, eată Massias. D-l Christescu % dă, 
eleganța şi manierele unu! prim june şi une orf n'a șciut a face sacrificiul amo- 
rulu sëù pentru declamaţiune. 

Erai bine D-l Iulian (Celestin) şi D-ra Dănescu (Ortensa). 

D-na Eufrosina Sarandi ne-a dat pe o femeă vicleană, răutăcioasă fără ênsě a 
ne depinge un tip din burgezele franceze din secolul actual. Rugăm pe D-na Sa- 
randi de a da ma! puţine întonări ascuţite mat ales la finitul frazelor. 

Se poate vedea foarte lesne că toate aceste sunt de imputat maï mult imposibili- 
tăţii actorilor de a putea representa această piesă, nu pentru că n'au destul talent 
şi aplicaţiune dar pentru că mau avut ocasiunea de a cunâsce typurile. D-ra A. 
Popescu să ne permită a-i face o observare ma! gravă: Paulina este o tênëră 
fată nevinovată dar având oareși care spirit în nevinovăția sa. D-ra A. Popescu 

nu ne-a dat acest caracter de naivitate în scena cu Masias din actul al II-lea. A 
fost prin jocul săi mai mult o fetiţă cochetă de cât o fată naivă. Paulina nu tre- 
bue să scie âncă cât de interesată este lumea. Gestul ce face D-ra Popescu când 
Celestin și mumă-sa se depărtează de dânsa, din momentul ce nu moşteneşce ea, 
merge contra caracterului. D-ra A. Popescu a voit ca prin multe graţii, chiar 
până la exageraţiune, st ne depingă naivitatea fără a cugeta că pe cât se silea 
mai mult în această cale, pe atât se depărta mat mult de adever. 
D-l Freiva'd în citirea testamentului a avut o dicţiune foarte satisfăcătoare... 


* 
x k 


In urma Moştenitorilor ia representat piesa „Pribeagul* de D,*, carea apă- 
rut pe scenă aclamat de publicul asistent. Ca şi Pe malul gârkă, Pribeagul este 
o alegorie; dar această piesă are mal multă acțiune şi prin urmare mal multă 
viată, Este un gen mic dar bine tractat. 

Moş Bucur dă azil în casa sea unui Pribeag şi intră în tovărăşie de negus- 
torie cu dânsul. Negustoria n'a mers bine şi Pribeagul dispare zicând că va găsi 
un cârlig ca să poată scăpa pe moş Bucur. Acesta are o fată care iubesce pe 
Florea, miliţian reţinut de serviciul s6ă în oraş. Pribeagul găseşte un cârlig nu 
pentru a scăpa pe moş Bucur, ci pentru a-l sili să-l dea pe fica sa, căci Pribea- 
gul vrea să prinză rădăcină în ţară; el cumperă la licitaţie averea fostului sčů 
tovarăș și revine în sat spre a desbina pe Ileana de Florea. El acuza dar pe 
Florea de trădare și ne având simiimânte nobile nu vede că se prea grăbeşte 
de aï descoperi pe loc amorul săi. Rospins de Ileana, crezând în puterea banilor 
oferă lui Moş Bucur de a'l lăsa în pace în locuinţa sa, dar pentru acest bine el 
cere în schimb să-i dea pe Ileana. Moș Bucur respinge cu indignare această pro- 
punere şi satul se cotisează spre a rescumpera de la Pribeag averea lui Moş Bu- 
cur; în fine Prileagul este arestat pentru o falsificare, de care ênsë nu s'a vorbit 
până aci în piesă. Această cotisare nu este verisimilă de oare ce este contra 
obiceiurilor noastre. Ceea ce probează adevărul celor zise mal sus este că curen_ 
tul de simpatie și de simţiminte nobile s'a stabilit într'un mod foarte norocit in- 
tre actori, şi între actori şi public. ` 

D-l P. Velescu a tost bine în Moş Bucur ênsë une ori prea striga tare. Atât 
D-lui cât și cei Palţi actor! prea ne a făcut se simţim că piesa este în versuri. 

D-l Gr. Manolescu, în Pribeagul, Ya făcut un cap de Jidan Têrgoveț, care 
face contrast cu limba curat Românească ce vorboşte. Nu avem trebuinţă de a- 
ceastă deghizare pentru a ști că alegoria ţinteşte pe Jidant. De altminterea D-l 
Manolescu a fost perfect atât în dicțiune cât şi în cele-l-alte nuanţe. 

D-l C. Nottara care a făcut pe Florea, a întrat bine dar prea s'a grăbit în reci- 
taţiunca sea, și aceasta nu i a dat timpul să puie destule nuanţe în simţimânt. 
Când se înfuriază în contra Pribeagului pênč a scâte cuțitul, trebue să fie ọ por- 

nire; nu este un aparte; D-sa a fost prea liniştit interpretând în altmintrelea rolul 
cu mult adevăr. 

Rolurile episodice a lui Brănduş gi al Mariel executate de D-l St. Iulian 
și de D-ra A. Dănescu aŭ fost satisfăcătore. 

Ileana fata luy Moş Bucur a fost jucată de d-ra A. Bârsescu. D-sa a zis ca o 
adevărată artistă, versurile de indignare cu care răspunde la declaraţia Pribeagului, 
ènsë nu a fost ajutată îndostul de interlocutorul s&ă, câci D-ra Bârsescu trebuia 
së fie în mai multe locuri întreruptă în vorbirea sa, şi întreruperea ar fi dat o 
mai aderărată valoare cuvintelor sale. D-nu Manolescu trebuia să facă cel puţin 
un pas când i se zice „sč nu maï faci un pas“; totuși D-sa nebăgând în seamă 
răceala cu care sta Pribeagul a dat destulă forță dicţiunei sale. D-ra Bârsescu 
în rolul Ileanei avea nisce gesturi foarte elegante care nu convin unei țërance ci 
unei D-re de salon. Și aci nu inculpăm pe tânăra artistă, în perspectivă, câci vina 
este numai a comitetului care s'a greșit în împărţeala rolurilor; când în piesele 
jucate la teatru eraă roluri pentru genul D-rei Bârsescu, comitetul le-a incredin- 
tat altor actriţe. Nu rolul Ileanei e făcut pentru a da la lumină adeveratul gen 
al tiherel actriţe. 

D-l I. Petrescu în micul rol al dorobanţului a avut 3 cuvinte şi le-a zis bine. 

Incă un cuvânt care se rapoartă la D-l Regizor: 

Nu sa văzut în nici o casă când intră cine-va sě se deschiză ambele cana- 
turi ale uşel. Acest defect °’! vedem în tot-d'auna la teatru, obiceiu care este foarte 
nenatural. 

Felicităm pe autor de opera sa, şi "1 rugăm a se feri în versificaţiune de 
hiaturl şi de umpluturi, care fac contrast cu versurile sale poetice și limba sa 
sănătoasă. B. Florescu, 


Toţi D-nil câţi aŭ primit şi No. 2 din acest ziar se vor considera ca abonaţi 
şi sunt rugaţi a trimite costul la administrație. 
Administrația, 


Ziarele, cărora le-am trimis în schimb pe al nostru, şi voesc a întreţine rela- 
ţiuni cu no, sunt rugate a ni le trimite pe ale D-lor, câci contrariu, vom înceta 
dale maï trimite. 


Tipegrafia Th. Michăiescu, strada Bis. Eni No. 

